stanford-oval/wikipedia huggingface dataset:
Annimari Korte
Yksityiselämä

Korte valmistui syksyllä 2022 koirien koulutusohjaajaksi. Hän on vuonna 2013 valmistunut urheilujournalismin ja medialain maisteriksi Lontoossa ja viestinnän kandidaatiksi 2011 Clemsonin yliopistossa Yhdysvalloissa. Hän opiskeli myös Georgian yliopistossa ja San Diegon osavaltionyliopistossa. Hän aikoo myös opiskella vielä ammattivalmentajaksi.
Kortteella diagnosoitiin kesällä 2023 ADHD, johon hän saa lääkitystä. Hän on kertonut julkisesti kärsineensä muun muassa paniikkikohtauksista, masennuksesta, unettomuudesta ja keskittymishäiriöistä.
Andrea Landi

Andrea Landi on italialainen Toro Rosson Formula 1 -tallin insinööri. Landi aloitti uransa Toro Rossolla vuonna 2007. Hän on toiminut muun muassa kaudet 2009–2011 Jaime Alguersuarin ja 2012 Jean-Éric Vergnen kisainsinöörinä.
Ars Aevi

Ars Aevi
Ars Aevi on nykytaiteen museo Bosnia-Hertsegovinan pääkaupungissa Sarajevossa. Taidemuseossa on yli 160 taideteosta. Taidemuseon teokset ovat nähtävillä Podgoricassa, Belgradssa, Saint-Étiennessä sekä Strasbourgissa, kunnes uusi taidemuseorakennus avataan Sarajevoon. Uusi museo on määrä avata vuonna 2014.
Aiheesta muualla

Museon verkkosivusto
Ars-en-Ré

Ars-en-Rén venesatamaa.
Ars-en-Ré [aʁs.ɑ̃.ʁe] on Ranskan kunta Uuden-Akvitanian alueella Charente-Maritimen departementissa. Se on yksi Atlantin rannikon La Rochellen kaupungin edustalla sijaitsevan Île de Ré -saaren  kymmenestä kunnasta. Ars-en-Rén asukasluku vuonna 2014 oli 1 282.
Ars-en-Ré kuuluu kauneimpien ranskalaiskylien järjestöön Les Plus Beaux Villages de France, johon kuuluu myös La Flotte samalta saarelta.
Aiheesta muualla

Kuvia tai muita tiedostoja aiheesta Ars-en-Ré Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Ars-en-Ré
Käännös suomeksi
Bahrainin Grand Prix 2006

|  Bahrainin Grand Prix 2006  |
| --- | --- |
 1. osakilpailu 18 osakilpailusta kaudella 2006. 

Päivämäärä:  12. maaliskuuta 2006
Sijainti:  Bahrain International Circuit, Sakhir, Bahrain
Ratatyyppi:  Moottorirata
Radan pituus:  5,412 km
Kilpailun pituus:  57 kierrosta, 308,238 km
Sää:   Aurinkoinen
Paalupaikka
Kuljettaja:   Michael Schumacher   (Ferrari)
Paaluaika:  1.31,431
Palkintokoroke
Voittaja:   Fernando Alonso   (Renault)
Toinen:   Michael Schumacher   (Ferrari)
Kolmas:   Kimi Räikkönen   (McLaren-Mercedes)
Nopein kierros
Kuljettaja:   Nico Rosberg   (Williams-Cosworth)
Kierrosaika:  1.32,408 (kierroksella 42)
Bahrain Grand Prix 2006 (virallisesti 2006 Formula 1 Gulf Air Bahrain Grand Prix) oli Formula 1 -kauden 2006 ensimmäinen osakilpailu, joka ajettiin 10.–12. maaliskuuta Bahrain International Circuitin moottoriradalla Bahrainissa.
Kilpailussa tapahtui monta historiallista tapahtumaa: Michael Schumacher ajoi uransa 65. kerran paalupaikalle sivuten  Ayrton Sennan 12 vuotta aiemmin tekemää ennätystä. Nico Rosberg sijoittui uransa ensimmäisessä F1-kilpailussa seitsemänneksi saaden kaksi pistettä. Rosbergista tuli myös kaikkien aikojen nuorin kuljettaja, jonka nimiin merkittiin kilpailun nopein kierros. Kimi Räikkösen autosta hajosi takapää aika-ajojen ensimmäisellä ajojaksolla, minkä vuoksi hän joutui lähtemään viimeisestä eli 22. lähtöruudusta. Räikkönen sijoittui lopulta kolmanneksi nousten peräti 19 sijaa ylöspäin.
Kilpailun kärkikolmikko Michael Schumacher, Fernando Alonso ja Kimi Räikkönen palkintokorokkeella.
Tulokset > Aika-ajo

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 5 |  Michael Schumacher | Ferrari | 1.33,310 | 1.32,025 | 1.31,431 | 1 |
| 2 | 6 |  Felipe Massa | Ferrari | 1.33,579 | 1.32,014 | 1.31,478 | 2 |
| 3 | 12 |  Jenson Button | Honda | 1.32,603 | 1.32,025 | 1.31,549 | 3 |
| 4 | 1 |  Fernando Alonso | Renault | 1.32,433 | 1.31,215 | 1.31,702 | 4 |
| 5 | 4 |  Juan Pablo Montoya | McLaren-Mercedes | 1.33,233 | 1.31,487 | 1.32,164 | 5 |
| 6 | 11 |  Rubens Barrichello | Honda | 1.33,922 | 1.32,322 | 1.32,579 | 6 |
| 7 | 9 |  Mark Webber | Williams-Cosworth | 1.33,454 | 1.32,309 | 1.33,006 | 7 |
| 8 | 15 |  Christian Klien | Red Bull-Ferrari | 1.34,308 | 1.32,106 | 1.33,112 | 8 |
| 9 | 2 |  Giancarlo Fisichella | Renault | 1.32,934 | 1.31,831 | 1.33,496 | 9 |
| 10 | 16 |  Nick Heidfeld | BMW Sauber | 1.33,374 | 1.31,958 | 1.33,926 | 10 |
| 11 | 17 |  Jacques Villeneuve | BMW Sauber | 1.33,882 | 1.32,456 |  | 11 |
| 12 | 10 |  Nico Rosberg | Williams-Cosworth | 1.32,945 | 1.32,620 |  | 12 |
| 13 | 14 |  David Coulthard | Red Bull-Ferrari | 1.33,678 | 1.32,850 |  | 13 |
| 14 | 8 |  Jarno Trulli | Toyota | 1.33,987 | 1.33,066 |  | 14 |
| 15 | 20 |  Vitantonio Liuzzi | Toro Rosso-Cosworth | 1.34,439 | 1.33,416 |  | 15 |
| 16 | 21 |  Scott Speed | Toro Rosso-Cosworth | 1.33,995 | 1.34,606 |  | 16 |
| 17 | 7 |  Ralf Schumacher | Toyota | 1.34,702 |  |  | 17 |
| 18 | 19 |  Christijan Albers | MF1-Toyota | 1.35,724 |  |  | 18 |
| 19 | 18 |  Tiago Monteiro | MF1-Toyota | 1.35,900 |  |  | 19 |
| 20 | 22 |  Takuma Satō | Super Aguri-Honda | 1.37,411 |  |  | 20 |
| 21 | 23 |  Yūji Ide | Super Aguri-Honda | 1.40,270 |  |  | 21 |
| 22 | 3 |  Kimi Räikkönen | McLaren-Mercedes | Ei aikaa |  |  | 22 |

Kimi Räikkönen jäi ilman aikaa auton takaripustuksen hajottua, ennen kuin hän ehti ajaa yhtään nopeaa kierrosta.
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Fernando Alonso | Renault | 57 | 1.29.46,205 | 4 | 10 |
| 2 | 5 |  Michael Schumacher | Ferrari | 57 | +1,2 | 1 | 8 |
| 3 | 3 |  Kimi Räikkönen | McLaren-Mercedes | 57 | +19,3 | 22 | 6 |
| 4 | 12 |  Jenson Button | Honda | 57 | +19,9 | 3 | 5 |
| 5 | 4 |  Juan Pablo Montoya | McLaren-Mercedes | 57 | +37,0 | 5 | 4 |
| 6 | 9 |  Mark Webber | Williams-Cosworth | 57 | +41,9 | 7 | 3 |
| 7 | 10 |  Nico Rosberg | Williams-Cosworth | 57 | +1.03,0 | 12 | 2 |
| 8 | 15 |  Christian Klien | Red Bull-Ferrari | 57 | +1.06,7 | 8 | 1 |
| 9 | 6 |  Felipe Massa | Ferrari | 57 | +1.09,9 | 2 |  |
| 10 | 14 |  David Coulthard | Red Bull-Ferrari | 57 | +1.15,5 | 13 |  |
| 11 | 20 |  Vitantonio Liuzzi | Toro Rosso-Cosworth | 57 | +1.25,9 | 15 |  |
| 12 | 16 |  Nick Heidfeld | BMW Sauber | 56 | +1 kier. | 10 |  |
| 13 | 21 |  Scott Speed | Toro Rosso-Cosworth | 56 | +1 kier. | 16 |  |
| 14 | 7 |  Ralf Schumacher | Toyota | 56 | +1 kier. | 17 |  |
| 15 | 11 |  Rubens Barrichello | Honda | 56 | +1 kier. | 6 |  |
| 16 | 8 |  Jarno Trulli | Toyota | 56 | +1 kier. | 14 |  |
| 17 | 18 |  Tiago Monteiro | MF1-Toyota | 55 | +2 kier. | 19 |  |
| 18 | 22 |  Takuma Satō | Super Aguri-Honda | 53 | +4 kier. | 20 |  |
| Kesk. | 23 |  Yūji Ide | Super Aguri-Honda | 35 | Moottori | 21 |  |
| Kesk. | 17 |  Jacques Villeneuve | BMW Sauber | 29 | Moottori | 11 |  |
| Kesk. | 2 |  Giancarlo Fisichella | Renault | 21 | Hydrauliikka | 9 |  |
| Kesk. | 19 |  Christijan Albers | MF1-Toyota | 0 | Vetoakseli | 18 |  |
Tiago Monteiro lähti kilpailuun varikolta.
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 5 |  Michael Schumacher | Ferrari | 1–15, 24–35 |
| 1 |  Fernando Alonso | Renault | 16–19, 36–39, 41–57 |
| 4 |  Juan Pablo Montoya | McLaren-Mercedes | 20–23 |
| 12 |  Jenson Button | Honda | 40 |
Muuta

Jarno Trullin 150. kilpailu.
Nico Rosbergin, Scott Speedin ja Yūji Iden uran ensimmäinen kilpailu.
Felipe Massan ensimmäinen kilpailu Ferrarilla.
Ferrarin 180. paalupaikka.
Felipe Massan ensimmäinen 1. eturivi.
Nico Rosbergin 1. nopein kierros.
Hondan ensimmäinen kilpailu itsenäisenä tallina sitten vuoden 1968.
BMW Sauberin, Toro Rosson, Midlandin ja Super Agurin ensimmäinen kilpailu.
Aiheesta muualla

Bahrainin GP 2006 - F1-ruutu (Arkistoitu – Internet Archive)
Formula 1 -kausi 2006
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  Bahrain |  Malesia |  Australia |  San Marino |  Eurooppa |  Espanja |  Monaco |  Iso-Britannia |  Kanada |
|  Yhdysvallat |  Ranska |  Saksa |  Unkari |  Turkki |  Italia |  Kiina |  Japani |  Brasilia |
Formula 1 -luokan Bahrainin Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Bahrain International Circuit (2004–2010, 2012–)
Arrénes

| Arrénes Αρρένες |
| --- | --- |
 Kunnallisyksikön sijainti
 Arrénes
 Koordinaatit: 40°13′N, 21°01′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kastoriá
Kunta:  Nestório
Hallinto:  
 – Asutustyyppi:  kunnallisyksikkö, entinen kyläkunta
 – Kallikrates-koodi:  160203
Väkiluku (2011):  548
Aikavyöhyke:  UTC+2
 – Kesäaika:  UTC+3
Rekisterikilpi:  KT
Infobox OKVirheellinen NIMI-arvo: 
Arrénes (kreik. Αρρένες; virallisesti Δημοτική Ενότητα Αρρένων, Dimotikí Enótita Arrénon) on yksi Nestórion kunnan kunnallisyksiköistä ja entinen itsenäinen Kreikan kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 548 (vuonna 2011).
Arrénesin kunnallisyksikkö käsittää Nestórion kunnan eteläosan. Sen suurin asutus on Eptachórin kylä. Arrénes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Akrítesin ja Grámoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Arrénesin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Chrysí | Chrysí | 124 |
| Chrysí | Pefkófyto | 85 |
| Eptachóri | Eptachóri | 295 |
| Zoúzouli | Zoúzouli | 44 |
Yhteensä: 548
Andrea Kurth

| Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Maa:   Itä-Saksa> Naisten soutu. |
| --- | --- | --- | --- |
|  Kultaa | Montreal 1976 | perämiehellinennelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Amsterdam 1977 | kahdeksikko |  |
Andrea Kurth (myöh. Sredzki, s. 30. syyskuuta 1957 Breitenbrunn) on saksalainen, Itä-Saksaa edustanut soutaja. Hän voitti perämiehellisessä nelosessa olympiakultaa Montrealissa 1976 ja kahdeksikossa maailmanmestaruuden Amsterdamissa 1977.
Kurth avioitui soudun maailmanmestari Gerd Sredzkin kanssa.
Aleksi Jäntti

| Aleksi Jäntti> Kansanedustaja |
| --- | --- |
 5.4.2023–  
Ryhmä/puolue:  Kansallisen Kokoomuksen eduskuntaryhmä
Vaalipiiri:  Pirkanmaan vaalipiiri
Henkilötiedot
Syntynyt: 18. tammikuuta 1974 (ikä 50) Turku, Suomi
Asuinpaikka:  Tampere
Tiedot
Puolue:  Kokoomus
Koulutus:  upseeri (1999)
Sotilaspalvelus
Sotilasarvo:    Majuri (evp.)
Aiheesta muualla
Kotisivu
Matti Aleksi Jäntti (s. 18. tammikuuta 1974 Turku) on suomalainen kokoomuslainen poliitikko. Hänet valittiin eduskuntaan vuoden 2023 eduskuntavaaleissa. Ennen valintaansa kansanedustajaksi Jäntti työskenteli Tampereen apulaispormestarina 2017–2023.
Politiikan ohella Jäntti on toiminut jääkiekon seuratyössä KooVeessa ja Ilveksessä sekä Tampereen Voimistelijoiden puheenjohtajana.
Elämäkerta

Jäntti syntyi Turussa vuonna 1974 ja muutti Kangasalle vuonna 1981. Hän kirjoitti ylioppilaaksi Kangasalan lukiosta vuonna 1994. Jäntti valmistui upseeriksi Maanpuolustuskorkeakoulun ilmatorjuntalinjalta vuonna 1999.
Jäntti työskenteli vuosina 1999–2002 Panssariprikaatissa opetusupseerina ja vuosina 2002–2004 panssari-ilmatorjuntapatterin yksikön varapäällikkönä. Vuosina 2004–2005 hän oli panssari-ilmatorjuntapatterin yksikön päällikkö ja vuosina 2005–2006 tukikohtakomppanian päällikkö Satakunnan lennostossa.
Kun Jäntti lähti ehdolle vuoden 2007 eduskuntavaaleihin, hän joutui eroamaan upseerin virasta. Hän ei tullut valituksi ja siirtyi kriisinhallintatehtäviin. Jäntti oli vuosina 2007–2008 erilaisissa tehtävissä Kosovossa osana Nato-johtoista KFOR-operaatiota.
Kosovosta palattuaan Jäntti perusti Raxaset Oy -nimisen rakennusalan yrityksen, jonka osayrittäjänä hän toimi vuosina 2009–2015. Hän työskenteli vuosina 2015–2017 Baronalla yhteyspäällikkönä, kunnes tuli valituksi Tampereen apulaispormestariksi.
Poliittinen ura

Jäntti toimi Lempäälän kaupunginvaltuutettuna vuosina 2005–2011 ja Lempäälän kunnanhallituksen jäsenenä vuosina 2009–2011.
Eduskuntavaaleissa 2007 Jäntti yritti ensimmäistä kertaa eduskuntaan Pirkanmaan vaalipiiristä, sai yli 3 000 ääntä eikä tullut valituksi.
Jäntti valittiin Tampereen kaupunginvaltuustoon ensi kertaa kuntavaaleissa 2012 724 äänellä. Jatkokaudelle hänet valittiin kuntavaaleissa 2017, jolloin hän sai 826 ääntä. Kesäkuussa 2017 hän aloitti Tampereen apulaispormestarina vastuualueenaan kaupunkiympäristö.
Eduskuntavaaleihin 2023 Jäntti päätyi yllättäen ehdolle, kun Pirkanmaan vaalipiirin ehdokkaaksi suunniteltu Mika Aaltola yllättäen kieltäytyi ehdokkuudesta viikko ennen ehdokaslistojen jättämistä. Hän sai vaaleissa 4 157 ääntä ja tuli valituksi eduskuntaan.
Eduskunnassa Jäntti on lakivaliokunnan jäsen sekä liikenne- ja viestintävaliokunnan ja talousvaliokunnan varajäsen.
Yksityiselämä

Jäntti on naimisissa ja hänellä on kolme lasta. Hän asuu Tampereen Koivistonkylässä.
Aiheesta muualla

Yle: Seuraa kansanedustajaasi: Aleksi Jäntti (kok.)
Amon Tobin

| Amon Tobin |
| --- | --- |
 Amon Tobin esiintymässä Luxemburgissa vuonna 2007.
Henkilötiedot
Syntynyt: 7. helmikuuta 1972 (ikä 52) Rio de Janeiro, Brasilia
Ammatti:  musiikkituottaja, DJ
Muusikko
Aktiivisena:  1995–
Tyylilajit:  elektroninen, breakbeat, trip hop, IDM, house, nu jazz, drum and bass
Soittimet:  syntetisaattori, kosketinsoitin, kitara, bassokitara, rummut, saksofoni, theremin, Chapman Stick, rumpukone, sampleri
Yhtyeet:  Two Fingers
Levy-yhtiöt:  Ninja Tune, Ninebar
Aiheesta muualla
Kotisivut
  [ Muokkaa Wikidatassa ] [ ohje ]  
Amon Tobin (Amon Adonai Santos de Araújo Tobin; s. 7. helmikuuta 1972 Rio de Janeiro, Brasilia) on brasilialainen musiikintekijä, DJ ja tuottaja.
Hänen lähinnä drum and bass -genreen luettava elektroninen musiikki yhdistelee eri tyylejä samplatusta jazzista trip hopiin.
Elämä ja ura

Amon Adonai Santos de Araujo Tobin syntyi Rio de Janeirossa, Brasiliassa. Tobin varttui Englannissa, missä hän kiinnostui musiikin eri tyyleistä, kuten jazzista ja hip hopista. Hän julkaisi neljä EP:tä sekä ensimmäisen albuminsa Adventures in Foam (1996) taiteilijanimellä Cujo, kunnes teki sopimuksen Ninja Tune -levy-yhtiön kanssa saman vuoden lopulla, ja alkoi käyttää levytyksissään omaa nimeään. Ninja Tune -levy-yhtiön alla hän on julkaissut neljä arvostettua täyspitkää albumia, yhden live-albumin sekä soundtrackin Ubisoftin julkaisemalle Tom Clancy’s Splinter Cell: Chaos Theory -pelille.
Elämä ja ura > Suomessa

Amon Tobin esiintyi Joensuun Ilosaarirockissa 17. heinäkuuta 2005.
Diskografia

Adventures in Foam (1996; nimellä Cujo)
Bricolage (1997)
Permutation (1998)
Supermodified (2000)
Out from Out Where (2002)
Verbal Remixes & Collaborations (2003; EP-kokoelma)
Solid Steel Presents Amon Tobin: Recorded Live
Chaos Theory – The Soundtrack to Tom Clancy’s Splinter Cell: Chaos Theory (2005)
Foley Room (2007)
ISAM (2011)
Fear in a Handful of Dust (2019)
Long Stories (2019)
How Do You Live (2021)
Aiheesta muualla

Kuvia tai muita tiedostoja aiheesta Amon Tobin Wikimedia Commonsissa
Viralliset kotisivut (englanniksi)
Ninja Tune -levy-yhtiön artistisivu (englanniksi)
Arepa

Juustoarepa
Arepa on maissijauhosta leivottu pieni leipä, jota syödään Etelä-Amerikassa. Arepaa pidetään etenkin Venezuelassa perinteisenä ruokana, mutta se on suosittua myös Kolumbiassa, Panamassa ja Puerto Ricossa sekä levinnyt Yhdysvaltoihin siirtolaisten mukana.
Paksuhko arepa tyypillisesti halkaistaan ja täytetään juustolla ja muilla lisukkeilla, kuten vihanneksilla, kanalla tai majoneesilla.
Ohutleivät ja niihin liittyvät ruokalajit

Erityyppiset ohutleivät

Arepa
– Chapati
– Injera
– Kistibi
– Lavash
– Naan-leipä
– Näkkileipä
– Pita
– Rieska
– Roti
– Tortilla
Täytettyjä ja kuorrutettuja ohutleipiä

Focaccia
– Pannukakku
– Pizza
Ohutleipiä käyttäviä ruokalajeja

Burrito
– Enchilada
– Fajita
– Nacho
– Taco
– Quesadilla
– Wrap
Ashanti

Ashanti tai Ašanti voi viitata seuraaviin:
Ašanti eli Ašanti-liitto, voimakas historiallinen valtio Afrikassa nykyisen Ghanan alueella
Ashanti, Ghanan hallintoalue
Ašantit, kansa Ghanassa
Ashanti, yhdysvaltalainen R&B-laulaja ja näyttelijä
Ashanti, Ashantin esikoisalbumi vuodelta 2002
Ashanti – seikkailu Afrikassa, Richard Fleischerin elokuva vuodelta 1979
HMS Ashanti (F51), Tribal-luokan hävittäjä
HMS Ashanti (F117), Tribal-luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ashanti”, voi hakea sivunnimihaulla, laajalla sivunnimihaulla tai tekstihaulla.
András Sike

| Mitalit | Mitalit | Mitalit |  |
| --- | --- | --- | --- |
|  András Siken patsas. |  András Siken patsas. |  András Siken patsas. |  |
Maa:   Unkari
Miesten Kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | 57 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Martigny 1989 | 57 kg |  |
|  Pronssia | Varna 1991 | 57 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Poznań 1990 | 57 kg |  |
|  Pronssia | Kolbotn 1988 | 57 kg |  |
András Sike (s. 18. heinäkuuta 1965 Eger) on unkarilainen kreikkalais-roomalaisen painityylin olympiavoittaja sekä EM- ja MM-mitalisti. Hän edusti FTC-Müfémszer -seuraa.
Sike voitti olympiakultaa 57 kg:n painoluokassa Soulissa 1988. Hän johti loppuottelua bulgarialaista Stojan Balovia vastaan pistein 9–0, kun tämä joutui luovuttamaan loukkaantumisen takia. Barcelonassa 1992 hän oli samassa sarjassa kymmenes.
Sike saavutti MM-kilpailuissa pronssia 57 kg:n painoluokassa Martignyssa 1989 ja Varnassa 1991. EM-kilpailuissa hän sai samassa sarjassa hopeaa Poznańissa 1990  ja pronssia | Kolbotnissa 1988 sekä sijoittui neljänneksi 1987, viidenneksi 1991 ja 1993 sekä kuudenneksi 1985 ja 1986.
Sike saavutti 57-kiloisissa nuorten MM-pronssia 1983 ja EM-hopeaa 1984.
Alexandrine

Tanskan ja Islannin kuningatar Alexandrine, Mecklenburg-Schwerinin herttuatar n. 1930-luku
Alexandrine Augustine von Mecklenburg-Schwerin (24. joulukuuta 1879 Schwerinin linna, Mecklenburg-Schwerinin suurherttuakunta – 28. joulukuuta 1952 Sankt Lukas Stiftelsen hoivakoti, Hellerup, Kööpenhamina, Tanskan kuningaskunta) oli saksalainen herttuatar, josta tuli Kristian X:n puolisona Tanskan ja Islannin kuningatar vuosina 1913–1947.
Schwerinin linna
Herttuatar Alexandrine von Mecklenburg-Schwerin sisarensa herttuatar Cecilien kanssa vuonna 1879
Suku

Alexandrine kasvoi Mecklenburg-Schwerinin suurherttua Friedrich Frans III:n (1851–1897) ja suuriruhtinatar Anastasia Mihailovna Romanovan tyttärenä vuoroin Scwerinissä Pohjois-Saksassa, vuoroin perheen Villa Wenden huvilassa Cannesissa Ranskassa, missä perhe vietti aikaansa isän heikon terveyden takia. Hänellä oli kaksi sisarusta: Friedrich Frans IV (1882–1945), joka seurasi isäänsä suurherttuana ja herttuatar Cecilie von Mecklenburg-Schwerin (1886–1954), joka avioitui Saksan kruununprinssi Vilhelmin kanssa.
Alexandrine harrasti urheilua ja musiikkia nuoresta asti, hän oli erinomainen pianisti.
Kuningatar

Luonteeltaan ujolla Alexandrinella oli aluksi vaikeuksia tottua julkisen huomion kohteena olemiseen.
Hän harjoitti hyväntekeväisyyttä koko elämänsä ajan perustamalla vuonna 1914 muuan muassa Kuningattaren keskuskomitean, joka auttoi köyhiä perheitä. Hän oli Kööpenhaminan musiikkiseuran ja Richard Wagner seuran suojelija. Hän oli innokas golfinpelaaja, harrasti valokuvausta sekä purjehdusta ja teki taidokkaita ristipistokäsitöitä, joita lahjoitettiin hyväntekeväisyyteen.
Kuningatar Alexandrine oli saksalainen, mikä ei ollut suosittua, kun natsi-Saksa miehitti Tanskan vuonna 1940. Alexandrinella oli kuitenkin melko selvä näkemys miehityksestä ja hän tuli erityisen suosituksi lausahduksestaan kenraalimajuri Kurt Himerille (1888-1942), kun tämä tuli kuningasparin audienssille. Tässä Alexandrine on sanoa: "Näissä olosuhteissa en toivonut ottavani vastaan maanmiestäni!"
Alexandrinesta tuli  erityisesti tämän jälkeen yhtä paljon miehityksen vastaisuuden symboli kuin puolisonsa. Saksan miehitysaikana 1940–1945 hänen ja miniä Ingridin aina tyyni esiintyminen piti yllä kansan moraalia. Miehityksen aikana hän jatkoi hyväntekeväisyystyötään, ja runoilija Kaj Munkin kerrotaan sanoneen: "Jumala varjelkoon kuningatarta, ainoaa saksalaista, jonka haluamme pitää!" Miehityksen jälkeen Alexandrine ja Kristian X elivät hiljaista perhe-elämää.
Kuningatar Alexandrine oli Islannin viimeinen kuningatar vuosina 1918–1944.
Avioliitto ja lapset

Hän kihlautui Tanskan prinssi Christianin (tuleva kuningas Kristian X) kanssa Schwerinissä maaliskuussa 1897 ja avioitui 26. huhtikuuta 1898 perheensä omistamassa Villa Wendenissä Cannesissa. He olivat tavanneet talvella 1896–1897 Cannesissa, jossa moni Euroopan kuninkaallinen kävi lomailemassa.
Alexandrinelle ja Kristianille syntyi kaksi lasta:
Fredrik IX (1899–1972), avioitui Ruotsin prinsessa Ingridin kanssa
Prinssi Knud (1900–1976), avioitui sekkunsa Tanskan prinsessa Karolina Matildan kanssa.
Poikien kasvatuksessa Alexandrinella oli merkittävä osuus, koska isä prinssi Christian oli saanut ankaran sotilaallisen kasvatuksen ja toimi kotioloissakin kuten kasarmilla.
Viimeiset vuodet

Alexandrine jäi leskeksi vuonna 1947 ja säilytti tittelinsä, eikä käyttänyt leskikuningatar nimitystä. Hän vetäytyi kansalta häälahjaksi vuonna 1902 saamaansa Marselisborgin linnaan Jyllantiin, mutta jatkoi aktiivisesti hyväntekeväisyyttä ja harrastuksiaan. Kuningatar kutsui koululaisia viettämään kesää linnaansa. Alexandrine kuoli pitkällisen sairauden jälkeen 73-vuotiaana joulukuussa 1952 Sankt Lukas Stiftelsenin hoivakodissa Hellerupissa Kööpenhaminassa. Hänet on haudattu Roskilden tuomiokirkkoon.
Aiheesta muualla

Kuvia tai muita tiedostoja aiheesta Alexandrine Wikimedia Commonsissa
Herttuatar Alexandrine von Mecklenburg-Schwerin ja prinssi Christian hääpäivänään 26. huhtikuuta 1898 Villa Wenden, Cannes
Villa Wenden, Cannes
Prinsessa Alexandrine ja prinssi Christian vanhimman poikansa prinssi Frederikin kanssa 1900
Alexandrine (toinen vas.) äitinsä Anastasia Mihailovna Romanovan ja kahden sisaruksensa kanssa 1890-luvun lopulla
Marselisborgin linna
Kuningatar Alexandrine ja puoliso Kristian X vuonna 1913
Antonio Citterio

Antonio Citterio (s. 1950 Meda, Lombardia, Italia) on italialainen arkkitehti ja teollinen muotoilija, joka tunnetaan erityisesti huonekalujen ja sisustustavaroiden suunnittelijana. Hän asuu ja työskentelee Milanossa.
Citterio valmistui Politecnico di Milanosta ja on vuodesta 1972 työskennellyt monien eurooppalaisten valmistajien kanssa. Niihin kuuluvat Ansorg, B&B Italia, Flexform, Flos, Iittala, Hansgrohe, Inda, Sanitec, Kartell, Arclinea ja Vitra. B&B Italian tuotemerkki Maxalto on kokonaan Citterion muotoilema ja koordinoima.
Citterio on voittanut Compasso d'Oro -palkinnon vuosina 1987 ja 1995. Hänen tuotteitaan on muun muassa New Yorkin modernin taiteen museon ja Pariisin Pompidou-keskuksen kokoelmissa.
Aiheesta muualla

Antonio Citterion suunnittelemia kalusteita